Soul (inglizce soul – ""can-gönül"") – 1950-nci ss. AQŞnıñ afroamerikanlar tarafından yaratılğan muzıkanı yönelişidir – eñ emotsional, eñ duyğulı, eñ tesirli em teren manalı yönelişidir, çünki afroamerikanlarnıñ hulluq ve aqsızlıq devriniñ aqqında soul bir canlı esletme dayın ola. Musaviy uquqlar oğrunda küreşkende afroamerikanlarnıñ böyle ""Black is beautiful"" (""Qara olmaq o acayiptir"") şiari peyda oldı. Yaşlar içün soul milliy şuurını yükseltmek müim vazifesini becerdi, demek mümkün. Qayd etmek kerek ki, soulğa eñ yaqın fank yonelişi oladır, çünki şu eki yonelişlerniñ meydanğa kelüv sebebi birdir – o afroamerikanlarnıñ uquqlar içün areket; asıl, 1960-nci yıllar ortasında soulnıñ devamı fank özüne aldı.